stanford-oval/wikipedia huggingface dataset:
ประเทศบรูไน
โครงสร้างพื้นฐาน > การคมนาคม

ในประเทศเชื่อมโยงกันด้วยเครือข่ายถนนระยะทาง 2,800 กิโลเมตร (1,700 ไมล์) ทางหลวงระยะทาง 135 กิโลเมตร (84 ไมล์) จากเมือง Muara ไปยัง Kuala Belait กำลังได้รับการพัฒนาต่อเติมเป็นถนนสองเลน
บรูไนสามารถเดินทางโดยเครื่องบินทะเลและการขนส่งทางบก ท่าอากาศยานนานาชาติบรูไนเป็นจุดเริ่มต้นที่สำคัญของประเทศ สายการบินรอยัลบรูไน เป็นสายการบินแห่งชาติ มีสนามบินอีกแห่งหนึ่งคือสนามบิน Anduki ที่ตั้งอยู่ใน Seria ท่าเรือเฟอร์รี่ที่ Muara ให้บริการเชื่อมต่อไปยังลาบวน (มาเลเซีย) เป็นประจำ เรือเร็วให้บริการขนส่งผู้โดยสารและสินค้าไปยังเขต Temburong ทางหลวงสายหลักที่วิ่งข้ามประเทศบรูไนคือทางหลวง Tutong-Muara เครือข่ายถนนของประเทศได้รับการพัฒนาอย่างดี บรูไนมีท่าเรือหลักอยู่ที่ Muara
สนามบินในบรูไนกำลังได้รับการยกระดับอย่างกว้างขวาง สนามบินนานาชาติจางีเป็นที่ปรึกษาด้านการปรับปรุงสิ่งอำนวยความสะดวกให้ทันสมัยซึ่งปัจจุบันมีต้นทุนการวางแผนอยู่ที่ 150 ล้านดอลลาร์ โครงการนี้มีกำหนดจะเพิ่มพื้นที่พื้นใหม่ 14,000 ตารางเมตร (150,000 ตารางฟุต) และมีอาคารผู้โดยสารและโถงผู้โดยสารขาเข้าใหม่ เมื่อเสร็จสิ้นโครงการนี้ความจุผู้โดยสารประจำปีของสนามบินคาดว่าจะเพิ่มขึ้นเป็นสองเท่าจาก 1.5 เป็น 3 ล้านคน
ด้วยรถยนต์ส่วนตัวหนึ่งคันสำหรับทุก ๆ 2.09 คนบรูไนมีอัตราการเป็นเจ้าของรถยนต์ที่สูงที่สุดในโลก นี่เป็นผลมาจากการที่ไม่มีระบบการขนส่งที่ครอบคลุมภาษีนำเข้าต่ำและราคาน้ำมันไร้สารตะกั่วต่ำเพียง 0.53 ดอลลาร์ต่อลิตร
ถนนสายใหม่ระยะทาง 30 กม. (19 ไมล์) ซึ่งเชื่อมต่อกับเขต Muara และ Temburong ของบรูไนมีกำหนดจะแล้วเสร็จในปี 2562 สิบสี่กิโลเมตร (9 ไมล์) ของถนนสายนี้จะข้ามอ่าวบรูไน ใช้งบประมาณก่อสร้างสะพานคือ 1.6 พันล้านดอลลาร์
โครงสร้างพื้นฐาน > การศึกษา

การศึกษาในบรูไนถูกกำกับโดยกระทรวงศึกษาธิการและกระทรวงศาสนา มีการสอนศาสนาอิสลามและมีการเน้นการสอนภาษามาเลย์และภาษาอังกฤษ
โครงสร้างพื้นฐาน > สาธารณสุข

บรูไนมีโรงพยาบาลที่ดำเนินการโดยรัฐบาล นอกจากนี้ยังมีศูนย์สุขภาพไม่ต่ำกว่า 16 แห่งและคลินิกสุขภาพ 10 แห่ง
การดูแลสุขภาพในบรูไนมีค่าใช้จ่าย 1 ดอลล่าร์บรูไน และฟรีสำหรับเด็กที่อายุต่ำกว่า 12 ปี
ประชากรศาสตร์

บทความหลัก: ประชากรศาสตร์บรูไน
กลุ่มชาติพันธุ์พื้นเมืองในบรูไนได้แก่เบอไลต์, บีซายาบรูไน (ระวังสับสนกับบีซายาของฟิลิปปินส์) มลายูบรูไนพื้นเมือง, ดูซุน, เกอดายัน, ลุนบาวัง, มูรุต และตูตง
ประชากรบรูไนใน พ.ศ. 2560 อยู่ที่ 423,196 ในจำนวนนี้ร้อยละ 76 อาศัยอยู่ในเขตเมือง ตั้งแต่ ค.ศ. 2010 ถึง 2015 อัตราการขยายตัวเป็นเมืองอยู่ที่ประมาณร้อยละ 2.13 ต่อปี ชาวบรูไนมีอายุขัยเฉลี่ยอยู่ที่ 77.7 ปี ใน ค.ศ. 2014 ประชากรร้อยละ 65.7 เป็นชาวมลายู ร้อยละ 10.3 เป็นชาวจีน ร้อยละ 3.4 เป็นชนพื้นเมือง ส่วนกลุ่มเล็ก ๆ ที่เหลือรวมเป็นร้อยละ 20.6 ประเทศนี้มีชุมชนชาวต่างชาติขนาดใหญ่
ชาวต่างชาติส่วนใหญามาจากประเทศที่ไม่ใช่มุสลิม เช่น ออสเตรเลีย สหราชอาณาจักร เกาหลีใต้ ญี่ปุ่น ฟิลิปปินส์ ไทย กัมพูชา เวียดนาม และอินเดีย
ประชากรศาสตร์ > ศาสนา

ศาสนาในประเทศบรูไน (ค.ศ. 2021)
อิสลาม 362,035 (82.1%)
คริสต์ 29,462 (6.7%)
พุทธ 27,745 (6.3%)
อื่น ๆ: ความเชื่อพื้นเมืองและไม่นับถือศาสนา, อเทวนิยมหรืออไญยนิยม 21,473 (4.9%)
อิสลามเป็นศาสนาประจำชาติของประเทศบรูไน โดยเฉพาะในนิกายซุนนี สำนักชาฟิอี ประชากรมากกว่าร้อยละ 82 (รวมชาวมลายูบรูไนส่วนใหญ่และเกอดายัน) ระบุตนเองเป็นมุสลิม นอกจากนี้ยังมีความเชื่ออื่น ๆ เช่น คริสต์ (6.7%) และพุทธ (6.3%, ส่วนใหญ่เป็นชาวจีน) ผู้มีความคิดอย่างอิสระที่ส่วนใหญ่เป็นชาวจีนมีเพียงประมาณร้อยละ 2 ของประชากร แม้ว่าคนส่วนใหญ่จะนับถือศาสนาที่มีองค์ประกอบของพุทธศาสนา ลัทธิขงจื๊อ และลัทธิเต๋า พวกเขาระบุตนเองเป็นผู้ที่ไม่ได้นับถือศาสนาอย่างเป็นทางการ จึงเป็นที่มาของการระบุเป็นอเทวนิยมในสำมะโนทางการ ผู้นับถือศาสนาพื้นเมืองมีเพียงประมาณร้อยละ 2 ของประชากร
ประชากรศาสตร์ > ภาษา

ประเทศบรูไนใช้ภาษามลายู (Bahasa Melayu) เป็นภาษาราชการ  ส่วนภาษาอังกฤษและภาษาจีนเป็นภาษารองที่ใช้สื่อสารกันแพร่หลาย
วัฒนธรรม

วีฒนธรรมบรูไนส่วนใหญ่เป็นมลายู (สะท้อนกลุ่มชาติพันธุ์) ที่มีอิทธิพลจากศาสนาอิสลามอย่างมาก แต่ถูกมองว่ามีความอนุรักษ์นิยมกว่าของอินโดนีเซียและมาเลเซีย อิทธิพลต่อวัฒนธรรมบรูไนมาจากวัฒนธรรมมลายูในกลุ่มเกาะมลายู โดยเกิดอิทธิพลทางวัฒนธรรม 4 ช่วง ได้แก่: วิญญาณนิยม, ฮินดู, อิสลาม และตะวันตก อิสลามมีอิทธิพลอย่างมากและได้รับการยอมรับให้เป็นอุดมการณ์และปรัชญาของบรูไน
เนื่องจากเป็นประเทศชะรีอะฮ์ ทำให้มีการห้ามจำหน่ายและบริโภคเครื่องดื่มแอลกอฮอล์ในที่สาธารณะ ผู้ที่ไม่ใช่มุสลิมได้รับอนุญาตให้นำแอลกอฮอล์เข้ามาในปริมาณจำกัดจากจุดขึ้นเครื่องในต่างประเทศ เพื่อการบริโภคส่วนตัว
วัฒนธรรม > สื่อสารมวลชน

สื่อในบรูไนได้รับการกล่าวขานว่าสนับสนุนรัฐบาล การวิพากษ์วิจารณ์รัฐบาลและสถาบันพระมหากษัตริย์โดยสื่อมีน้อย Freedom House จัดให้สื่อในประเทศนี้อยู่ในระดับ "ไม่เสรี" กระนั้น สื่อมวลชนไม่ได้มีท่าทีเป็นศัตรูต่อมุมมองทางเลือกอย่างชัดเจน และไม่ได้จำกัดอยู่เพียงการตีพิมพ์บทความเกี่ยวกับรัฐบาลเท่านั้น
วัฒนธรรม > กีฬา

ประเทศบรูไนมีกีฬาที่ยอดนิยมในประเทศคือกีฬาฟุตบอล ฟุตบอลทีมชาติบรูไนเข้าร่วมฟีฟ่าใน ค.ศ. 1969 แต่ไม่ค่อยประสบความสำเร็จมากนัก ลีกสูงสุดในประเทศคือบรูไนซูเปอร์ลีกที่บริหารโดยสมาคมฟุตบอลบรูไนดารุสซาลาม (FABD) ประเทศนี้มีศิลปะการต่อสู้เป็นของตนเองชื่อ "ซีลัตซุฟเฟียนเบอลาดีรี" (Silat Suffian Bela Diri)
แหล่งข้อมูลอื่น

รัฐบาล
Prime Minister's Office of Brunei Darussalam เก็บถาวร 25 พฤษภาคม 2019 ที่ เวย์แบ็กแมชชีน website
Chief of State and Cabinet Members เก็บถาวร 16 ตุลาคม 2020 ที่ เวย์แบ็กแมชชีน
ข้อมูลทั่วไป
Brunei. The World Factbook. Central Intelligence Agency.
Brunei profile from the BBC News
Brunei at Encyclopædia Britannica
Wikimedia Atlas of Brunei
Key Development Forecasts for Brunei from International Futures
การเดินทาง
Brunei Tourism website (archived 9 May 2007)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  ชิลี  สเปน  ฝรั่งเศส  BnF data  เยอรมนี  อิสราเอล  สหรัฐ  สวีเดน  ญี่ปุ่น  เช็กเกีย  ออสเตรเลีย 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii 
ศิลปิน:  KulturNav 
ประชาชน:  Trove  รัฐสภาสหราชอาณาจักร 
อื่น ๆ:  สารานุกรมของยูเครนสมัยใหม่  NARA  IdRef  İslâm Ansiklopedisi 
4°30′N 114°40′E﻿ / ﻿4.500°N 114.667°E﻿ / 4.500; 114.667
สุสานสุลต่านโบลเกียห์ ใกล้กับเมืองโกตะบาตู
แผนที่ภูมิประเทศและขอบเขตทางภูมิศาสตร์ของประเทศบรูไน
สมเด็จพระราชาธิบดีฮัสซานัล โบลเกียห์ มูอิซซัดดิน วัดเดาเลาะห์
เขตการปกครองของบรูไน
มัสยิดโอมาร์ อาลี ไซฟุดดีนในเวลากลางคืน
พิพิธภัณฑ์เครื่องราชกกุธภัณฑ์
โรงพยาบาลตากสิน

โรงพยาบาลในกรุงเทพมหานคร ประเทศไทย
ระวังสับสนกับ โรงพยาบาลสมเด็จพระเจ้าตากสินมหาราช
| โรงพยาบาลตากสิน |
| --- | --- |
King Taksin Memorial Hospital


ประเภท: โรงพยาบาลทั่วไป
ที่ตั้ง: 543 ถนนสมเด็จเจ้าพระยา แขวงคลองสาน เขตคลองสาน กรุงเทพมหานคร
ข้อมูลทั่วไป
ก่อตั้ง: 15 กุมภาพันธ์ พ.ศ. 2447
สังกัด: สำนักการแพทย์ กรุงเทพมหานคร
ความร่วมมือ: คณะแพทยศาสตร์วชิรพยาบาล มหาวิทยาลัยนวมินทราธิราช
ผู้อำนวยการ: พญ.อัมพร เกียรติปานอภิกุล
จำนวนเตียง: 420 เตียง
เว็บไซต์: โรงพยาบาลตากสิน
โรงพยาบาลตากสิน เป็นโรงพยาบาลสังกัดสำนักการแพทย์ กรุงเทพมหานคร  ตั้งอยู่เลขที่ 543 ถนนสมเด็จเจ้าพระยา แขวงคลองสาน เขตคลองสาน กรุงเทพมหานคร ปัจจุบันทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับ คณะแพทยศาสตร์วชิรพยาบาล มหาวิทยาลัยนวมินทราธิราช
ประวัติ

ในรัชสมัยพระบาทสมเด็จพระจุลจอมเกล้าเจ้าอยู่หัว ได้เกิดการระบาดของกาฬโรค พระองค์จึงมีพระบรมราชโองการโปรดเกล้าโปรดกระหม่อมให้ตั้งโรงพยาบาลสำหรับรักษาพยาบาลผู้ป่วยกาฬโรคที่ตำบลคลองสาน บนที่ดิน 7 ไร่ 74 ตารางวา เมื่อวันพุธที่ 15 กุมภาพันธ์ พ.ศ. 2447 เรียกว่าโรงพยาบาลกาฬโรค สมัยต่อมาได้รับการรักษาผู้ป่วยโรคระบาด ได้แก่ อหิวาตกโรคและไข้ทรพิษ แรกสังกัดกรมนคราธรหรือกรมสุขาภิบาล กระทรวงนครบาล ต่อมารัฐบาลได้จัดให้มีการปกครองในระบบเทศบาล
จนเมื่อวันที่ 1 เมษายน พ.ศ. 2480 ได้โอนไปขึ้นกับเทศบาลนครกรุงเทพ ใช้ชื่อว่า โรงพยาบาลเทศบาลและได้ปรับปรุงโรงพยาบาลโรคติดต่อนี้ขึ้นเป็นสถานพยาบาลพักฟื้นสำหรับผู้ป่วยของโรงพยาบาลกลาง และวชิรพยาบาลก่อน คนทั่วไปเรียกขานว่า “โรงพยาบาลพักฟื้น” ต่อมาปี พ.ศ. 2515 ทางราชการได้ประกาศจัดตั้งเทศบาลนครหลวงขึ้น โดยรวมเทศบาลนครกรุงเทพและเทศบาลนครธนบุรีเข้าด้วยกันโรงพยาบาลตากสินพัก ฟื้นจึงเปลี่ยนชื่อเป็น “โรงพยาบาลเทศบาลนครหลวง” สำหรับรักษาโรคทั่วไป และมีการปรับปรุงเปลี่ยนเป็นกรุงเทพมหานคร ในวันที่ 18 ธันวาคม พ.ศ. 2515 ชื่อของโรงพยาบาลจึงเปลี่ยนเป็น “โรงพยาบาลกรุงเทพมหานคร” และได้เปลี่ยนชื่อมาใช้ชื่อ “โรงพยาบาลตากสิน” ตั้งแต่วันที่ 11 กันยายน พ.ศ. 2516 เพื่อเฉลิมพระเกียรติสมเด็จพระเจ้าตากสินมหาราชผู้ทรงสถาปนากรุงธนบุรี โดยถือวันที่ 15 กุมภาพันธ์ของทุกปีเป็น วันคล้ายวันสถาปนาโรงพยาบาลตากสิน ปัจจุบันโรงพยาบาลมีขนาดของโรงพยาบาล 473 เตียง (ข้อมูล 31 มกราคม พ.ศ. 2560)
ตั้งแต่ปี พ.ศ. 2563 เป็นต้นไป คณะแพทยศาสตร์วชิรพยาบาล มหาวิทยาลัยนวมินทราธิราช ได้มี ประกาศกลุ่มสถาบันแพทยศาสตร์แห่งประเทศไทย ฉบับที่ 1 เรื่องหลักเกณฑ์การคัดเลือกบุคคลเข้าศึกษาฯ ของ กสพท ปีการศึกษา 2563
สิ่งศักดิ์สิทธิ์ประจำโรงพยาบาลตากสิน

ภายในโรงพยาบาลมีสิ่งศักดิ์สิทธิ์ ได้แก่ พระบรมราชานุสาวรีย์สมเด็จพระเจ้าตากสินมหาราช พระพุทธพากูลรังสฤษดิ์ ศาลพระบรมคุรุแพทย์ชีวกโกมารภัจจ์ และศาลพระภูมิเจ้าที่ประจำโรงพยาบาลตากสิน
รายชื่อประธานาธิบดีสหรัฐ

ประธานาธิบดีสหรัฐ เป็นตำแหน่งประมุขในการปกครองของสหรัฐ ประธานาธิบดีเป็นหัวหน้าของทุกสาขาของรัฐบาลแห่งสหพันธรัฐ โดยมีหน้าที่ในการบังคับใช้กฎหมายบัญญัติไว้ในรัฐธรรมนูญ ที่เขียนโดยสภาคองเกรสมาตราที่ 2 ของรัฐธรรมนูญนั้นบัญญัติว่า ประธานาธิบดีต้องเป็นผู้บัญชาการสูงสุดของกองกำลังทหาร และกระจายอำนาจที่เป็นของประธานาธิบดีออกไป รวมไปถึงอำนาจเห็นชอบหรือไม่เห็นชอบร่างกฎหมาย ที่ผ่านมาจากสภาคองเกรส นอกจากนั้น ประธานาธิบดียังมีอำนาจในการแต่งตั้งคณะรัฐมนตรีเพื่อเป็นที่ปรึกษาและอำนาจในการลดโทษหรือให้รอลงอาญาได้ ท้ายที่สุดแล้ว หากประธานาธิบดีได้รับคำแนะนำและการยอมรับจากวุฒิสภา แล้วจะมีอำนาจในการทำสนธิสัญญา, แต่งตั้งเอกอัครราชทูตและศาลตัดสินของประเทศ รวมไปถึงศาลสูงสุดด้วย การแก้ไขเพิ่มเติมรัฐธรรมนูญสหรัฐครั้งที่ 22 กำหนดให้สามารถดำรงตำแหน่งประธานาธิบดีได้ไม่เกินสองสมัย รายนามนี้รวมเฉพาะบุคคลที่ได้สาบานตนเป็นประธานาธิบดีตามการลงนามในรัฐธรรมนูญสหรัฐ ซึ่งมีผลบังคับใช้ในปี ค.ศ. 1787
ที่จริงแล้วประธานาธิบดีของสหรัฐมีเพียง 45 คนเท่านั้น เนื่องจากโกรเวอร์ คลีฟแลนด์ เป็นประธานาธิบดี 2 สมัย คือเป็นคนที่ 22 และคนที่ 24 สำหรับประธานาธิบดีที่เสียชีวิตขณะดำรงตำแหน่งด้วยสาเหตุธรรมชาติ 4 คน ลาออก 1 คน และถูกลอบสังหาร 4 คน ประธานาธิบดีคนแรกของสหรัฐคือ จอร์จ วอชิงตัน เข้ารับตำแหน่งเมื่อ ค.ศ. 1789 ประธานาธิบดีที่อยู่ในตำแหน่งสั้นที่สุดคือ วิลเลียม เอช. แฮร์ริสัน อยู่ในตำแหน่งเพียง 32 วัน ส่วนประธานาธิบดีที่อยู่ในตำแหน่งนานที่สุดคือ แฟรงกลิน ดี. โรสเวลต์ อยู่ในตำแหน่งนานถึง 12 ปี และเป็นเพียงคนเดียวที่เป็นประธานาธิบดีมากกว่า 2 สมัย เนื่องด้วยความเป็นมหาอำนาจของสหรัฐ ตำแหน่งประธานาธิบดีสหรัฐจึงเปรียบเสมือนบุคคลที่ทรงอำนาจที่สุดในโลก ประธานาธิบดีคนปัจจุบันคือ ดอนัลด์ ทรัมป์ โดยเริ่มดำรงตำแหน่งในวันที่ 20 มกราคม ค.ศ. 2025
อดีตประธานาธิบดีที่มีชีวิตอยู่

ในปัจจุบันมีอดีตประธานาธิบดีที่มีชีวิตอยู่ 4 คน ได้แก่
บิล คลินตัน
 (วาระ: 1993-2001)
วันเกิด : 19 สิงหาคม ค.ศ. 1946
 (78 ปี)
จอร์จ ดับเบิลยู. บุช
 (วาระ: 2001-2009)
วันเกิด : 6 กรกฎาคม ค.ศ. 1946
 (78 ปี)
บารัก โอบามา
 (วาระ: 2009-2017)
วันเกิด : 4 สิงหาคม ค.ศ. 1961
 (63 ปี)
โจ ไบเดิน
 (วาระ: 2021-2025)
วันเกิด : 20 พฤศจิกายน ค.ศ. 1942
 (82 ปี)
ดูเพิ่ม

รายนามสุภาพสตรีหมายเลขหนึ่งสหรัฐ
แหล่งข้อมูลอื่น

ศูนย์ฮอเอนสไตน์เพื่อการศึกษาเกี่ยวกับประธานาธิบดี – มหาวิทยาลัยแกรนด์ วอลลีย์ สเตต
ประธานาธิบดีสหรัฐ (POTUS) – ห้องสมุดอินเทอร์เน็ตสาธารณะ
| ด ค กประธานาธิบดีสหรัฐ |
| --- | --- | --- |
|  จอร์จ วอชิงตัน (1789–1797)  จอห์น แอดัมส์ (1797–1801)  ทอมัส เจฟเฟอร์สัน (1801–1809)  เจมส์ แมดิสัน (1809–1817)  เจมส์ มอนโร (1817–1825)  จอห์น ควินซี แอดัมส์ (1825–1829)  แอนดรูว์ แจ็กสัน (1829–1837)  มาร์ติน แวน บิวเรน (1837–1841)  วิลเลียม เฮนรี แฮร์ริสัน (1841)  จอห์น ไทเลอร์ (1841–1845)  เจมส์ เค. โพล์ก (1845–1849)  แซคารี เทย์เลอร์ (1849–1850)  มิลลาร์ด ฟิลล์มอร์ (1850–1853)  แฟรงกลิน เพียร์ซ (1853–1857)  เจมส์ บิวแคนัน (1857–1861)  เอบราแฮม ลิงคอล์น (1861–1865)  แอนดรูว์ จอห์นสัน (1865–1869)  ยูลิสซีส เอส. แกรนต์ (1869–1877)  รัทเทอร์ฟอร์ด บี. เฮส์ (1877–1881)  เจมส์ เอ. การ์ฟีลด์ (1881)  เชสเตอร์ เอ. อาเทอร์ (1881–1885)  โกรเวอร์ คลีฟแลนด์ (1885–1889)  เบนจามิน แฮร์ริสัน (1889–1893)  โกรเวอร์ คลีฟแลนด์ (1893–1897)  วิลเลียม แมกคินลีย์ (1897–1901)  ทีโอดอร์ โรเซอเวลต์ (1901–1909)  วิลเลียม ฮาวเวิร์ด แทฟต์ (1909–1913)  วูดโรว์ วิลสัน (1913–1921)  วาร์เรน จี. ฮาร์ดิง (1921–1923)  แคลวิน คูลิดจ์ (1923–1929)  เฮอร์เบิร์ต ฮูเวอร์ (1929–1933)  แฟรงคลิน ดี. โรเซอเวลต์ (1933–1945)  แฮร์รี เอส. ทรูแมน (1945–1953)  ดไวต์ ดี. ไอเซนฮาวร์ (1953–1961)  จอห์น เอฟ. เคนเนดี (1961–1963)  ลินดอน บี. จอห์นสัน (1963–1969)  ริชาร์ด นิกสัน (1969–1974)  เจอรัลด์ ฟอร์ด (1974–1977)  จิมมี คาร์เตอร์ (1977–1981)  โรนัลด์ เรแกน (1981–1989)  จอร์จ เอช. ดับเบิลยู. บุช (1989–1993)  บิล คลินตัน (1993–2001)  จอร์จ ดับเบิลยู. บุช (2001–2009)  บารัก โอบามา (2009–2017)  ดอนัลด์ ทรัมป์ (2017–2021)  โจ ไบเดิน (2021–2025)  ดอนัลด์ ทรัมป์ (2025–ปัจจุบัน)  |  จอร์จ วอชิงตัน (1789–1797)  จอห์น แอดัมส์ (1797–1801)  ทอมัส เจฟเฟอร์สัน (1801–1809)  เจมส์ แมดิสัน (1809–1817)  เจมส์ มอนโร (1817–1825)  จอห์น ควินซี แอดัมส์ (1825–1829)  แอนดรูว์ แจ็กสัน (1829–1837)  มาร์ติน แวน บิวเรน (1837–1841)  วิลเลียม เฮนรี แฮร์ริสัน (1841)  จอห์น ไทเลอร์ (1841–1845)  เจมส์ เค. โพล์ก (1845–1849)  แซคารี เทย์เลอร์ (1849–1850)  มิลลาร์ด ฟิลล์มอร์ (1850–1853)  แฟรงกลิน เพียร์ซ (1853–1857)  เจมส์ บิวแคนัน (1857–1861)  เอบราแฮม ลิงคอล์น (1861–1865)  แอนดรูว์ จอห์นสัน (1865–1869)  ยูลิสซีส เอส. แกรนต์ (1869–1877)  รัทเทอร์ฟอร์ด บี. เฮส์ (1877–1881)  เจมส์ เอ. การ์ฟีลด์ (1881)  เชสเตอร์ เอ. อาเทอร์ (1881–1885)  โกรเวอร์ คลีฟแลนด์ (1885–1889)  เบนจามิน แฮร์ริสัน (1889–1893)  โกรเวอร์ คลีฟแลนด์ (1893–1897)  วิลเลียม แมกคินลีย์ (1897–1901)  ทีโอดอร์ โรเซอเวลต์ (1901–1909)  วิลเลียม ฮาวเวิร์ด แทฟต์ (1909–1913)  วูดโรว์ วิลสัน (1913–1921)  วาร์เรน จี. ฮาร์ดิง (1921–1923)  แคลวิน คูลิดจ์ (1923–1929)  เฮอร์เบิร์ต ฮูเวอร์ (1929–1933)  แฟรงคลิน ดี. โรเซอเวลต์ (1933–1945)  แฮร์รี เอส. ทรูแมน (1945–1953)  ดไวต์ ดี. ไอเซนฮาวร์ (1953–1961)  จอห์น เอฟ. เคนเนดี (1961–1963)  ลินดอน บี. จอห์นสัน (1963–1969)  ริชาร์ด นิกสัน (1969–1974)  เจอรัลด์ ฟอร์ด (1974–1977)  จิมมี คาร์เตอร์ (1977–1981)  โรนัลด์ เรแกน (1981–1989)  จอร์จ เอช. ดับเบิลยู. บุช (1989–1993)  บิล คลินตัน (1993–2001)  จอร์จ ดับเบิลยู. บุช (2001–2009)  บารัก โอบามา (2009–2017)  ดอนัลด์ ทรัมป์ (2017–2021)  โจ ไบเดิน (2021–2025)  ดอนัลด์ ทรัมป์ (2025–ปัจจุบัน)  |  |
สมเด็จพระราชชนนีพันปีหลวง

สมเด็จพระราชินีเอลิซาเบธ พระราชชนนีในสมเด็จพระราชินีนาถเอลิซาเบธที่ 2 แห่งสหราชอาณาจักร
สมเด็จพระราชชนนีพันปีหลวง (อังกฤษ: queen mother สำหรับพระราชินี และ empress mother สำหรับพระจักรพรรดินี) คือ ภรรยาม่ายของพระมหากษัตริย์รัชกาลก่อน และเป็นพระราชมารดาของพระมหากษัตริย์รัชกาลปัจจุบัน ในภาษาอังกฤษคำว่า queen mother เริ่มใช้มาตั้งแต่ ค.ศ. 1560
ในสากล "Queen Mother" มักจะหมายถึงสมเด็จพระราชินีเอลิซาเบธ พระราชชนนีในสมเด็จพระราชินีนาถเอลิซาเบธที่ 2 แห่งสหราชอาณาจักร ที่ทรงดำรงพระอิสริยยศนี้ยาวนานกว่า 50 ปี
พระราชสถานะ > ในกัมพูชา

ในราชสำนักกัมพูชายุคหลัง มีการสถาปนาสมเด็จพระราชชนนีพันปีหลวงว่า พระวรราชินี หรือเรียกว่า พระท้าว คือพระชนนีของพระเจ้ากรุงกัมพูชา มีสถานะเป็นเจ้า มีการเพ็ดทูลด้วยคำราชาศัพท์ มีลัญจกรประจำพระองค์ และมีพระราชอำนาจปกครองขุนนางผู้ใหญ่ผู้ดูแลจังหวัดไพรแวง อันลงราช และมุขกำปูล มีรายพระนามเจ้าฝ่ายในที่ดำรงพระราชอิสริยยศพระวรราชินี ได้แก่
สมเด็จพระวรราชินี (รศ) เป็นบาทบริจาริกาในสมเด็จพระนารายณ์รามาธิบดีศรีสุริโยพรรณ และเป็นพระราชชนนีในสมเด็จพระหริรักษ์รามมหาอิศราธิบดี
สมเด็จพระวรราชินี (แป้น) เป็นพระเทพีในสมเด็จพระหริรักษ์รามมหาอิศราธิบดี และเป็นพระราชชนนีในพระบาทสมเด็จพระนโรดม บรมรามเทวาวตาร
สมเด็จพระวรราชินี (เภา) หรือเพา เป็นพระเทพีในสมเด็จพระหริรักษ์รามมหาอิศราธิบดี และเป็นพระราชชนนีในพระบาทสมเด็จพระสีสุวัตถิ์ (สถาปนาหลังเสด็จสวรรคต)
สมเด็จพระวรราชินี (วณ) เป็นบาทบริจาริกาในพระบาทสมเด็จพระสีสุวัตถิ์ และเป็นพระราชชนนีในพระบาทสมเด็จพระสีสุวัตถิ์ มุนีวงศ์
ปัจจุบันราชสำนักกัมพูชามิได้ออกพระอิสริยยศแก่พระราชชนนีว่าพระวรราชินีแล้ว แต่ระบุในสร้อยพระนามเป็น พระวรราชมาดาชาติเขมร (ព្រះ​​វររាជ​មាតា​ជាតិ​ខ្មែរ) แก่เจ้าฝ่ายในพระองค์ล่าสุด คือ พระมหาวีรกษัตรีย์ นโรดม มุนีนาถ สีหนุ พระวรราชมาดาชาติเขมร
พระราชสถานะ > ในเกาหลี > ราชวงศ์โชซ็อน

มีรายพระนามเจ้านายฝ่ายในที่ดำรงพระราชอิสริยยศสมเด็จพระราชชนนีพันปีหลวง ได้แก่
พระนางว็อนกย็อง สมเด็จพระราชินีในพระเจ้าแทจง และเป็นพระราชชนนีในพระเจ้าเซจงมหาราช
พระนางช็องฮี สมเด็จพระราชินีในพระเจ้าเซโจ และเป็นพระราชชนนีในพระเจ้าเยจง
พระนางช็องฮย็อน สมเด็จพระราชินีในพระเจ้าซ็องจง และเป็นพระราชชนนีในพระเจ้าชุงจง
พระนางมุนจ็อง สมเด็จพระราชินีในพระเจ้าชุงจง และเป็นพระราชชนนีในพระเจ้ามย็องจง
พระนางอินซ็อน สมเด็จพระราชินีในพระเจ้าฮโยจง และเป็นพระราชชนนีในพระเจ้าฮย็องจง
พระนางมย็องซ็อง สมเด็จพระราชินีในพระเจ้าฮย็องจง และเป็นพระราชชนนีในพระเจ้าซุกจง
นอกจากนี้ยังมีเจ้านายฝ่ายในที่ได้รับการสถาปนาเป็นสมเด็จพระราชชนนีพันปีหลวง โดยที่มิได้เป็นสมเด็จพระราชินีมาก่อน อาจได้รับการสถาปนาพร้อมพระราชสวามีที่สวรรคตไปก่อนหน้านั้น หรือสถาปนาหลังจากเจ้านายฝ่ายในพระองค์นั้นสวรรคตแล้ว ได้แก่
พระนางอินซู พระชายาในเจ้าชายรัชทายาทอึยกย็อง และเป็นพระราชชนนีในพระเจ้าซ็องจง
พระนางฮเยกย็อง พระชายาในเจ้าชายรัชทายาทซาโด และเป็นพระราชชนนีในพระเจ้าช็องโจ
พระนางซินจ็อง พระชายาในเจ้าชายรัชทายาทฮโยมย็อง และเป็นพระราชชนนีในพระเจ้าฮ็อนจง
พระราชสถานะ > ในเดนมาร์ก

มีรายพระนามเจ้านายฝ่ายในที่ดำรงพระราชอิสริยยศสมเด็จพระราชชนนีพันปีหลวง ได้แก่
สมเด็จพระราชินีลูอีส สมเด็จพระราชินีในสมเด็จพระเจ้าเฟรเดอริกที่ 8 และเป็นพระราชชนนีในพระเจ้าคริสเตียนที่ 10
สมเด็จพระราชินีอเล็คซันดรีเนอ สมเด็จพระราชินีในพระเจ้าคริสเตียนที่ 10 และเป็นพระราชชนนีในสมเด็จพระเจ้าเฟรเดอริกที่ 9
สมเด็จพระราชินีอิงกริด สมเด็จพระราชินีในสมเด็จพระเจ้าเฟรเดอริกที่ 9 และเป็นพระราชชนนีในสมเด็จพระราชินีนาถมาร์เกรเธอที่ 2
พระราชสถานะ > ในบริเตน

ในบริเตน ตำแหน่งสมเด็จพระราชชนนีพันปีหลวง (queen mother) เป็นพระอิสริยยศสำหรับอดีตพระราชินีในรัชกาลก่อนและเป็นพระราชมารดาในพระมหากษัตริย์รัชกาลปัจจุบัน จะต่างจากสมเด็จพระราชินีวิธวา (queen dowager) ที่เป็นพระราชินีในรัชกาลก่อน แต่มิได้เป็นพระราชมารดาของพระมหากษัตริย์รัชกาลปัจจุบัน โดยเจ้านายที่ดำรงพระราชอิสริยยศที่สมเด็จพระราชชนนีพันปีหลวง ได้แก่
สมเด็จพระราชินีอเล็กซานดรา สมเด็จพระราชินีในสมเด็จพระเจ้าเอ็ดเวิร์ดที่ 7 และเป็นพระราชชนนีในสมเด็จพระเจ้าจอร์จที่ 5
สมเด็จพระราชินีแมรี สมเด็จพระราชินีในสมเด็จพระเจ้าจอร์จที่ 5 และเป็นพระราชชนนีในสมเด็จพระเจ้าเอ็ดเวิร์ดที่ 8 และสมเด็จพระเจ้าจอร์จที่ 6
สมเด็จพระราชินีเอลิซาเบธ พระราชชนนี สมเด็จพระราชินีในสมเด็จพระเจ้าจอร์จที่ 6 และเป็นพระราชชนนีในสมเด็จพระราชินีนาถเอลิซาเบธที่ 2
ส่วนเจ้าหญิงวิกตอเรียแห่งซัคเซิน-โคบวร์ค-ซาลเฟลด์ เป็นพระราชชนนีของสมเด็จพระราชินีนาถวิกตอเรียนั้น ไม่นับว่าเป็นสมเด็จพระราชชนนีพันปีหลวง (queen mother) เพราะมีพระสวามีเป็นดยุกและมิได้เป็นพระมหากษัตริย์
พระราชสถานะ > ในไทย > กรุงสุโขทัย

จารึกวัดบูรพารามและจารึกวัดตาเถรขึงหนังเรียกตำแหน่งสมเด็จพระราชชนนีพันปีหลวงในราชวงศ์พระร่วงว่า พระกันโลง เช่น
สมเด็จพระศรีธรรมราชมาดา พระกันโลงในสมเด็จมหาธรรมราชาธิราช
พระราชสถานะ > ในไทย > กรุงศรีอยุธยาและธนบุรี

ตำแหน่งสมเด็จพระราชชนนีพันปีหลวงในราชสำนักอยุธยาตอนปลายเรียกว่า กรมพระเทพามาตย์ ซึ่งตกทอดมาจนถึงรัชสมัยสมเด็จพระเจ้ากรุงธนบุรี  เจ้านายฝ่ายในที่ดำรงพระอิสริยยศที่กรมพระเทพามาตย์ เท่าที่ปรากฏพระนาม ได้แก่
กรมพระเทพามาตย์ (กัน) เป็นพระมเหสีในสมเด็จพระเพทราชา และเป็นพระวิมาดาในสมเด็จพระสรรเพชญ์ที่ 8
กรมพระเทพามาตุ (พลับ) (เดิมมีพระอิสริยยศที่ กรมหลวงพิพิธมนตรี) เป็นพระมเหสีในสมเด็จพระเจ้าอยู่หัวบรมโกศ เป็นพระราชชนนีในสมเด็จพระเจ้าอุทุมพร และสมเด็จพระที่นั่งสุริยาศน์อมรินทร์
กรมพระเทพามาตย์ (นกเอี้ยง) เป็นพระราชชนนีในสมเด็จพระเจ้ากรุงธนบุรี
พระราชสถานะ > ในไทย > ล้านนา

ตำแหน่งสมเด็จพระราชชนนีพันปีหลวงในราชวงศ์มังรายแห่งอาณาจักรล้านนาจะเรียกว่า มหาเทวี[ข] ซึ่งตำแหน่งมหาเทวีนี้ครอบคลุมไปถึงพระราชชนนีของรัชกาลปัจจุบันที่มิได้เป็นพระมเหสีในพระมหากษัตริย์รัชกาลก่อน ดังพระราชชนนีในพญายอดเชียงราย มหาเทวีหลายพระองค์ล้วนมีพระราชอำนาจสูงในราชสำนักแม้ว่าพระราชสวามีจะถูกถอดถอนหรือปลงพระชนม์ แต่พระมหาเทวีก็ยังคงมีอำนาจอยู่เบื้องหลังราชสำนัก และยังมีบทบาทในการปกครองอาณาจักรร่วมกับพระราชโอรส โดยในหลักฐานมีการเรียกมหาเทวีและกษัตริย์ว่า "พระเป็นเจ้าสองพระองค์" และ "พระเป็นเจ้าแม่ลูกทั้งสอง" นอกจากนี้บางพระองค์ได้แหวกจารีตขึ้นมามีบทบาทครองอำนาจในฐานะพระมหากษัตริย์ก็มี เท่าที่ปรากฏพระนามได้แก่
พระนางจิตราเทวี เป็นพระมเหสีในพญาผายู เป็นพระราชชนนีในพญากือนา
พระนางยสุนทราเทวี เป็นพระมเหสีในพญากือนา เป็นพระราชชนนีในพญาแสนเมืองมา
พระนางติโลกจุฑาเทวี เป็นพระมเหสีในพญาแสนเมืองมา เป็นพระราชชนนีในพญาสามฝั่งแกน
แม่พระพิลก เป็นพระมเหสีในพญาสามฝั่งแกน เป็นพระราชชนนีในพระเจ้าติโลกราช
พระนางสิริยศวดีเทวี เป็นพระมเหสีในพญายอดเชียงราย เป็นพระราชชนนีในพระเมืองแก้ว
พระนางจิรประภาเทวี เป็นพระมเหสีในพระเมืองเกษเกล้า และเป็นพระราชชนนีในท้าวซายคำ
พระนางวิสุทธิเทวี เป็นพระราชชนนีในพระเจ้าเมกุฏิสุทธิวงศ์
พระราชสถานะ > ในตุรกี

ในยุคจักรวรรดิออตโตมัน แต่เดิมใช้ธรรมเนียมเรียกสมเด็จพระราชชนนีพันปีหลวงอย่างเปอร์เซียว่า มะฮ์ด-อี อิวล์ยา (ตุรกี: mehd-i ülya; เปอร์เซีย: مهد علیا) ซึ่งภายหลังได้เรียกตำแหน่งสำหรับสมเด็จพระราชชนนีพันปีหลวงว่า วาลีเดซุลตาน (ตุรกี: Valide sultan, ตุรกีออตโตมัน: والده سلطان แปลตรงตัวว่า "พระชนนีของสุลต่าน") สำหรับสุลต่านหญิง (Sultana) ผู้เป็นพระชายาในสุลต่านรัชกาลก่อน และเป็นพระราชชนนีของสุลต่านรัชกาลปัจจุบัน วาลีเดซุลตันพระองค์แรกคือฮัฟซา ซุลตาน (Hafsa Sultan, حفصه سلطان) พระชายาในสุลต่านเซลิมที่ 1 และเป็นพระราชชนนีของสุลต่านสุลัยมานผู้เกรียงไกร
ตำแหน่งวาลีเดซุลตันนี้เป็นพระอิสริยยศและพระราชอำนาจรองจากสุลต่าน ตามธรรมเนียมอิสลามคือ "สิทธิของบุพการีคือสิทธิของพระผู้เป็นเจ้า" วาลีเดซุลตันทรงมีพระราชอำนาจยิ่งในพระราชสำนัก, มีห้องส่วนพระองค์ (ที่มักอยู่ติดกับห้องของพระราชโอรสผู้เป็นสุลต่าน) และมีพระราชอำนาจเหนือบรรดาข้าราชการ ในคริสต์ศตวรรษที่ 17 ช่วงเวลานั้นวาลีเดซุลตันทรงมีพระราชอำนาจเหนือสุลต่านวัยเยาว์ จึงถูกเรียกว่า "รัฐสุลต่านของฝ่ายใน"
พระราชสถานะ > ในสวีเดน

มีรายพระนามเจ้านายฝ่ายในที่ดำรงพระราชอิสริยยศสมเด็จพระราชชนนีพันปีหลวง ได้แก่
สมเด็จพระราชินีเดซีเร สมเด็จพระราชินีในพระเจ้าคาร์ลที่ 14 โยฮัน และเป็นพระราชชนนีในพระเจ้าออสการ์ที่ 1
สมเด็จพระราชินีโซเฟีย สมเด็จพระราชินีในสมเด็จพระเจ้าออสการ์ที่ 2 และเป็นพระราชชนนีในสมเด็จพระเจ้ากุสตาฟที่ 5
ดูเพิ่ม

สมเด็จพระอัยยิกาเจ้า
สมเด็จพระศรีพัชรินทราบรมราชินีนาถ พระบรมราชชนนีพันปีหลวง เป็นพระราชชนนีของพระมหากษัตริย์ไทยถึงสองพระองค์
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เป็นพระราชชนนีของพระมหากษัตริย์ไทยพระองค์ล่าสุด
ภายในห้องส่วนพระองค์ในพระตำหนักวาลีเดซุลตัน ภายในพระราชฐานชั้นในพระราชวังโทพคาปึ
ปวิช เวียงนนท์

| ปวิช เวียงนนท์ |
| --- | --- |
เกิด: 27 กรกฎาคม พ.ศ. 2532 (35 ปี) พงศ์พีระ เวียงนนท์ จังหวัดปทุมธานี ประเทศไทย
ส่วนสูง: 1.85 เมตร (6 ฟุต 1 นิ้ว)
อาชีพ: นักแสดง นายแบบ
ปีที่แสดง: พ.ศ. 2556–ปัจจุบัน
ผลงานเด่น: ยม ยอดเยี่ยม - ชาติเจ้าพระยา (2556)  ถมเงิน - บุษบาหน้าตลาด (2559)  ร.ต.ท.เพชร ไพบูลย์ - คมแฝก (2561)  เมฆ - นางฟ้าอสูร (2564)
สังกัด: สถานีวิทยุโทรทัศน์ไทยทีวีสีช่อง 3 (2556–ปัจจุบัน)
ปวิช เวียงนนท์ (เกิด 27 กรกฎาคม พ.ศ. 2532) ชื่อเล่น แม็ค เป็นนักแสดงและนายแบบชาวไทย ได้เข้าประกวดรายการ m thailand ได้รับรางวัลรองชนะเลิศอันดับ 2 เป็นนักแสดงสังกัดสถานีวิทยุโทรทัศน์ไทยทีวีสีช่อง 3 จบปริญญาตรี คณะศิลปศาสตร์ สาขาBusiness English มหาวิทยาลัยอัสสัมชัญ
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2556 | หลานสาวนายพล | ต่อบุญ |
| 2556 | ชาติเจ้าพระยา | ยม ยอดเยี่ยม |
| 2558 | ชาติเจ้าพระยา 2 (สิงห์สี่แคว) | ยม ยอดเยี่ยม |
| 2559 | บุษบาหน้าตลาด | ถมเงิน |
| 2560 | เขี้ยวราชสีห์ | ร.ต.อ.ชาตรี เกรียงไกรลาส (ผู้กองชาตรี) |
| 2561 | คมแฝก | ร.ต.ท.เพชร ไพบูลย์ (รองเพชร) |
| 2561 | ข้ามสีทันดร | หมอตาม |
| 2561 | นักสู้เทวดา | สารวัตรชูเดช จิตติสุวรรณ |
| 2561 | ชาติเสือพันธุ์มังกร | ร.ต.อ.อภิชาต (รับเชิญ) |
| 2562 | ชุมแพ | ร.ต.อ.ไชโย วีระพล (ผู้กองไชโย) |
| 2562 | หนี้รักในกรงไฟ | เจเจ |
| 2564 | มายาเสน่หา | เมธัส |
| 2564 | รักนิรันดร์จันทรา | โจ |
| 2564 | นางฟ้าอสูร | เมฆ |
| 2565 | เพชฌฆาตจันทร์เจ้า | ร.ต.อ ชาติชาย |
| 2565 | สร้อยสะบันงา | เซียะ |
| 2565 | อ้อมฟ้าโอบดิน | จัน |
| 2566 | ใต้เงาตะวัน | กฤติ เชิญอิสราชัย (รับเชิญ) |
| 2567 | ดวงใจเทวพรหม ตอน ขวัญฤทัย | พันตรีภาคพิพัช ธนะศักดิ์ (รับเชิญ) |
| 2568 | แผนรักหักคานลุง | เขตชล (หมึก) |
| 256X | สามสาวโคกอีแร้ง |  |

ละครโทรทัศน์ทั้งหมดด้านล่างนีออกอากาศทางช่อง 3 เอสดี
| พ> ศ. | เรื่อง | บทบาท |
| --- | --- | --- |
| 2560 | หมอเทวดา | ร.ต.อ. ชินชาติ สิทธิทรงพล (ผู้กองชินชาติ) |
แหล่งข้อมูลอื่น

ปวิช เวียงนนท์ ที่อินสตาแกรม
วัดศรีสุดารามวรวิหาร

13°46′2″N 100°28′23″E﻿ / ﻿13.76722°N 100.47306°E﻿ / 13.76722; 100.47306﻿ (วัดศรีสุดารามวรมหาวิหาร)
| วัดศรีสุดารามวรมหาวิหาร |
| --- | --- |
วัดศรีสุดารามวรมหาวิหาร

ชื่อสามัญ: วัดศรีสุดารามวรมหาวิหาร
ที่ตั้ง: เลขที่ 83 ซอยบางขุนนนท์ 6 ถนนบางขุนนนท์ แขวงบางขุนนนท์ เขตบางกอกน้อย กรุงเทพมหานคร 10700
ประเภท: วัดฝ่ายคามวาสี
นิกาย: เถรวาท มหานิกาย
เจ้าอาวาส: พระธรรมวชิรคุณาธาร (โกศล มหาวีโร)
 สถานีย่อยพระพุทธศาสนา
วัดศรีสุดาราม เป็นพระอารามหลวงชั้นตรี ชนิดวรวิหาร ตั้งอยู่ริมคลองบางกอกน้อยฝั่งตะวันตก แขวงบางขุนนนท์ เขตบางกอกน้อย กรุงเทพมหานคร เดิมมีชื่อว่า "วัดชีปะขาว" หรือ "วัดชีผ้าขาว" สันนิษฐานว่าน่าจะสร้างขึ้นราวสมัยกรุงศรีอยุธยา
อาณาเขตบางกอกน้อย

ทิศเหนือ ติดต่อกับคลองวัดศรีสุดาราม
ทิศใต้ ติดต่อกับคูสาธารณประโยชน์
ทิศตะวันออก ติดต่อกับคลองบางกอกน้อย
ทิศตะวันตก ติดต่อกับที่เอกชน